Juk'amp jak'at uñch'ukiñ amtapxi COVID 19 usux jan piyatataskañapataki
El Alto markan irpirinakax yatiyawayapxiwa, juk'amp jak'at uñch'ukiñaw amtataski, ukhaman COVID 19 ñanqha usux jan El Alto markan piyatataskañapataki, sasinaw yatiyawayapxi.
Aka urunakanx El Alto markanx sapurunjam uka coronavirus sutin ñanqha usump piykatat markachirinakax uñstaskakiwa; ukataw sapa maynis uka usut jark'aqasiñatakix yaqasiñasa, sasinaw irpirinakax arsuwayapxi.
Ukakipanx El Alto markanx jak'at uñch'ukitani jan uka usump piykatawinakax utjaskañapataki, sasaw qhananchawayapxi. Jilpachax taqinis mayni markachirit yaqha markachiririrux jithiqtataw sarnaqapxañasa, ukatx lakas ukhamarak nasas llupt'atañapaw uka barbijo ñukumpi, sasinaw irpirinakax amtawayapxi.
ayr_Latn ayr_Latn ayr_Latn ayr_Latn